Gesinsbeplanning | Health24
Posted by: Rista | 2010/08/16
Ek is tans 27 jaar oud. Ek en my man wil vroeg volgende jaar met ''n gesin begin. Ek was vir 8 jaar op die Pil, maar gebruik dit al sedert Mei 2010 nie meer nie aangesien dit baie probleme veroorsaak het (deurbraak bloeding, maagpyn, ens.). Ons gebruik tans kondome.
Ek sal graag wil weet of daar enige vooraf dinge/veranderinge is wat ek moet doen voordat ons " begin probeer" (aanvullings, dieet, ens.).
Ek wil ook weet of ek voor die tyd moet gaan vir ''n ondersoek en indien wel, hoe lank voor die tyd? Kan ek na my huisdokter toe gaan of is dit noodsaaklik om na my ginekoloog toe te gaan? Ek is baie ver van my ginekoloog af (ongeveer 600km). Wat word alles getoets by so ''n ondersoek?
Jy kan na jou huisdokter gaan so maand voor die tyd. Mens moet kyk of jou ystervlakke hoog genoeg is, of jy antiliggame het teen duitse masels en geen onderliggende infeksies/mediese toestande het nie. Jy kan 'n goeie multivitamien aanvulling gebruik en net gesond eet. Vermy rook en alkohol en onnodige medisyne wanneer julle begin ophou kondome gebruik.
Sien ook http://familydoctor.org/online/famdocen/home/women/pregnancy/basics/076.html